L'acord signat avui s'adreça a fons de capital risc amb un enfocament europeu de fora de Catalunya i suposa el compromís de l'ICF d'assignar fins a 15 milions d'euros per fomentar la inversió en empreses catalanes
L'Institut Català de Finances (ICF) i el Fons Europeu d'Inversions (FEI) han signat un acord per invertir 15 milions d'euros en empreses ubicades a Catalunya per tal d'impulsar el creixement de les pimes i fomentar i millorar l'accés al finançament.
L'acord s'ha formalitzat en el marc del Programa de subscripció de fons EIF-NPI per a entitats públiques de promoció, adreçat a ajudar les pimes i les empreses de capitalització mitjana.
L'acord signat avui s'adreça a fons de capital risc amb un enfocament europeu de fora de Catalunya i suposa el compromís de l'ICF d'assignar fins a 15 milions d'euros per fomentar la inversió en empreses catalanes.
Com a part del programa, el FEI transferirà a l'ICF part de les seves inversions en fons de capital risc quan aquests comencin a invertir en empreses de Catalunya que compleixin l'estratègia d'inversió de l'ICF per impulsar el finançament de capital a empreses del territori.
L'ICF és la primera entitat espanyola, i la segona d'Europa, que ha signat l'acord del nou Programa de subscripció de fons EIF-NPI per a entitats públiques de promoció, ajudant a atraure inversions addicionals a través de fons internacionals de capital risc.
El FEI té un gran nombre d'acords de cooperació amb entitats públiques de promoció a tota la UE i gestiona programes finançats conjuntament a la majoria dels estats membres de la UE.
Durant la signatura de l'acord a Barcelona, el director del FEI, Hubert Cottogni, ha afirmat: "Ens plau continuar reforçant l'abast d'aquest programa del FEI amb entitats públiques de promoció que contribueixen a facilitar el finançament de les pimes dins de la UE.
A través de la coinversió i fons d'inversió de capital risc als que l'IEF dona suport, les empreses podran accedir al aquests 15 milions d'euros de nou finançament, ajudant a crear llocs de treball i creixement"
Per la seva banda, el conseller delegat de l'ICF, Josep-Ramón Sanromà, va destacar que "aquest acord permetrà arribar a més empreses catalanes i potenciar el seu creixement i expansió.
Estem convençuts que aquest instrument de finançament contribuirà al creixement i la innovació de l'economia catalana, l'objectiu principal de l'ICF com a entitat financera pública de finançament al servei del teixit empresarial".
Té com a missió principal promoure el finançament de la comunitat empresarial a Catalunya per tal de contribuir al creixement, la innovació i la sostenibilitat de l'economia catalana.
L'ICF actua com a complement del sector privat oferint una àmplia gamma de solucions de finançament centrades en préstecs, garanties i inversió en capital risc.
El Fons Europeu d'Inversions (FEI) forma part del grup del Banc Europeu d'Inversions i té com a missió central impulsar les microempreses i les petites i mitjanes empreses (pimes) europees, ajudant-les a accedir al finançament.
El FEI dissenya i desenvolupa instruments de capital risc i creixement, de garantia i de microfinançament que s'orienten específicament a aquest segment de mercat.
En aquesta funció, el FEI fomenta els objectius de la UE en suport a la innovació, la recerca i el desenvolupament, l'emprenedoria, el creixement i l'ocupació.